Flere eksempler på forsøg på fuphandel

Jeg har et godt tilbud til dig! Nej - det er ikke en Lars Larsen reklame. Men sådan nogenlunde lyder det også, når nogle sydlandsk udseende mænd forsøger sig med "gode tilbud" i Nordjylland. En mand på Kløvervej i Aabybro fortæller til TV2/NORD, at han har været udsat for, hvad han betragter som forsøg på fuphandel. Nogle sydlandsk udseende folk bankede på hans dør og tilbød forskellige varer. Hos Nordjyllands Politi bekræfter vagthavende, at der gennem nogen tid har været en del lignende eksempler. - Typisk forsøger de at handle på P-pladser. Det har bl.a. været rumænere, fortæller politiets vagthavende. Han advarer mod at lade sig lokke af "et godt tilbud".